Zuma se woordvoerder wil bloed by private laboratorium laat toetsZizi Kodwa. Kodwa wil hê sy bloedmonsters moet by ŉ private laboratorium getoets word nadat hy Vrydagoggend vir beweerde dronkbestuur in hegtenis geneem is in Rosebank. ŉ Bloedmonster is geneem en Kodwa is op borgtog van R1 000 vrygelaat. Kodwa sê sy regsverteenwoordiger het regsdokumente ingedien by die Rosebank-polisiestasie waarin hul voorneme om die polisie te dagvaar uiteengesit word. Kodwa sê hy gaan die polisie vir R5 miljoen dagvaar. Hy sê hy gaan ook die betrokke polisiebeamptes in hulle private hoedanigheid dagvaar. Kodwa sê die polisie het twee dae om sy bloedmonsters vry te stel. Hy moet op 11 Mei in die Hillbrow landdroshof verskyn. Kodwa sê hy sal vrygespreek word indien die bloed by ŉ private laboratorium getoets word.